正月五日讀東坡和斜川詩於霞山
作者：韓淲
朝代：宋

paragraphs: 有酒勿憚飲，觸事醉則休。
風物既閑美，何爲不來遊。
斜川眇千載，淵明豈常流。
疏年記時日，依湍對魴鷗。
偶然值隣曲，崎嶇想經丘。
吾生亦老矣，懷古誰與儔。
但笑勿悲鳴，百句無一酬。
茲辰過霞山，又可絕口不。
却怪和陶者，儋崖聖同憂。
遥遥二子心，妙處未易求。